

**ประกาศองค์การบริหารส่วนตำบลวังทอง**

เรื่อง นโยบาย ไม่รับ ไม่ให้ ของขวัญ รวมถึงผลประโยชน์อื่นใด ในทุกเทศกาล

..................................................................................

 เนื่องด้วย องค์กรต่อต้านคอร์รัปชั่น (ประเทศไทย) ประกาศนโยบาย ไม่รับ ไม่ให้ ของขวัญ ปีใหม่ โดยเชิญชวนให้กระทรวง กรม หน่วยงานราชการ รัฐวิสาหกิจ และองค์กรมหาชนทุกแห่ง ร่วมนโยบายงดรับของขวัญ เพื่อสร้างมาตรฐานที่ดี และโปร่งใสให้กับหน่วยงานราชการองค์กรภาครัฐของไทยให้ทัดเทียมนานาอารยประเทศ ซึ่งถือว่าการดำเนินการเป็นความคิดริเริ่มสร้างสรรค์ช่วยลดโอกาสของการให้สินบนแก่เจ้าหน้าที่รัฐโดยแอบแฝงไปกับการให้ของขวัญตามประเพณี และสอดคล้องกับแนวปฏิบัติขององค์การสหประชาชาติ

 เพื่อเป็นการขับเคลื่อนนโยบายดังกล่าว องค์การบริหารส่วนตำบลวังทอง จึงขอประกาศเพื่อให้คณะผู้บริหาร พนักงานเจ้าหน้าที่ และหน่วยงานภายนอก ว่าองค์การบริหารส่วนตำบลวังทอง ได้มี “นโยบาย ไม่รับ ไม่ให้ ของขวัญ รวมถึงประโยชน์อื่นใด ในทุกเทศกาล” โดยไม่รับ ไม่ให้ทรัพย์สิน ของกำนัลหรือประโยชน์อื่นใดต่อกัน หากมีความประสงค์จะแสดงถึงการรักษาไมตรีจิต มิตรภาพ หรือความสัมพันธ์อันดีระหว่างบุคคล องค์การบริหารส่วนตำบลวังทอง ขอแจ้งความประสงค์ให้ดำเนินการดังกล่าวผ่านชองทางของบัตรอวยพรและสื่อออนไลน์

 จึงประกาศให้ทราบโดยทั่วกัน

 ประกาศ ณ วันที่ ๒๕ มกราคม ๒๕๖๔

 

 (นายสุรจิตร เพ็งสา)

 ปลัดองค์การบริหารส่วนตำบล ปฏิบัติหน้าที่

 นายกองค์การบริหารส่วนตำบลวังทอง



**องค์การบริหารส่วนตำบลวังทอง**

**ขอร่วมเป็นส่วนหนึ่งในการปฏิบัติตามนโยบาย**

ไม่รับ ไม่ให้ ของขวัญ รวมถึงผลประโยชน์อื่นใด ในทุกเทศกาล

**เพื่อสร้างค่านิยม งดการให้ ไม่รับ และเสริมสร้างวัฒนธรรมการทำงานอย่างโปร่งใส**

...................................................................................................................................

**ขอเชิญชวนทุกท่านอวยพรปีใหม่ ส่งความปรารถนาดีที่มีต่อกัน**

**โดยใช้บัตรอวยพร หรืออวยพรผ่านสื่อออนไลน์แทนการให้ของขวัญ**

**ขอขอบคุณในความปรารถนาดีและไมตรีจิตจากทุกท่าน**



**งานการเจ้าหน้าที่ สำนักปลัด**

**องค์การบริหารส่วนตำบลวังทอง อำเภอนาวัง จังหวัดหนองบัวลำภู**

[**www.wangthongNb.go.th**](http://www.wangthongNb.go.th)